Diari Oficial de la Generalitat Valenciana


Sumari del DOGV 4258, del 28-05-2002 (2002/4975)

Recurs contenciós administratiu número 1/2.730/1998. Cèdula de notificació.
---------------------------------------------------------------------------

### Dades del document

Número de DOGV
:   4258

Data del DOGV
:   28-05-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/4975


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 1/2.730/1998. Cèdula de notificació. [2002/A4975]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que en el recurs contenciós administratiu amb el número 1/2.730/1998, interposat per Derivados del Colágeno, SA, contra la Resolució de la Conselleria d'Hisenda de data 17 de juliol de 1998, expedient RAT-98/005/AT, que resol l'alçada formulada en la liquidació LA-00688 sobre el cànon de sanejament per autoconsums, s'ha dictat la sentència que té literalment l'encapçalament i decisió com es diu tot seguit:
  
«Tribunal Superior de Justícia de la Comunitat Valenciana
  
Sala Contenciosa Administrativa
  
Secció Primera
  
Sentència número 1.319
  
President: José Díaz Delgado.
  
Magistrats:
  
- Salvador Bellmont Mora
  
- Luis Manglano Sala.
  
València, 16 de novembre de 2001
  
La Sala Contenciosa Administrativa del Tribunal Superior de Justícia de la Comunitat Valenciana ha vist el recurs contenciós administratiu número 2.730/1998, interposat pel lletrat José Luis Ferrer Grima, en nom i representació de la mercantil Derivados del Colágeno, SA, contra la Conselleria d'Economia, Hisenda i Administració Pública (Direcció General de Tributs i Patrimoni); hi ha sigut part en les actuacions l'administració demandada, representada pel lletrat de la Generalitat Valenciana.
  
Decisió:
  
Primer
  
Estimem el recurs contenciós administratiu interposat per Derivados del Colágeno, SA, contra la Resolució de 17 de juliol de 1998, de la Conselleria d'Economia i Hisenda, que desestima el recurs d'alçada formulat contra la liquidació d'autoconsums del cànon de sanejament número LA-00264, exercici 1993, per un import d'1.928.732 pessetes, anul·lant i deixant sense efecte les esmentades resolucions per ser contràries a l'ordenament jurídic.
  
Segon
  
Reconeixem el dret de la societat actora a ser indemnitzada per l'administració demandada en les despeses existents per la constitució i manteniment de l'aval necessari per a obtindre la tutela cautelar sol·licitada.
  
Tercer
  
Declarem la nul·litat de la disposició transitòria segona del Decret del Govern Valencià número 266/1994, de 30 de desembre.
  
Quart
  
No fem expressa imposició de les costes processals.
  
Quint
  
Així que la present resolució esdevinga ferma, que es publique en el Diari Oficial de la Generalitat Valenciana als efectes oportuns.
  
Quan pertoque, i amb el certificat literal de la present resolució, torneu l'expedient administratiu al seu centre de procedència.
  
Esta és la nostra sentència, que pronunciem, manem i firmem.»
  
Cosa que es fa pública als efectes preceptuats en l'article 47.1 de la llei d'esta jurisdicció.